Det audiovisuelle scope. Et alternativ i museumsundervisningen
Forfattere: Elisabeth Colding
Tidsskrift: periskop (2020-10-20)

## Det audiovisuelle scope

## Et alternativ i museumsundervisningen

Jeg har som filmdokumentarist fulgt forskningsprojektet CULINN (Culturel Citizenship and Innovation) gennem et treårigt forløb på Nationalmuseet, Arbejdermuseet og i  partnerskab med Center for Kunst &amp; Interkultur samt Det Syriske Kulturinstitut. Projektet har i perioden 20172020  undersøgt  offentlige  museers  forpligtigelser  og potentiale til at formidle dansk kulturhistorie, demokratiforståelse  og  kulturelt  medborgerskab  til  nyankomne mennesker  i  Danmark.  Hovedmålsætningen  har  været kulturel  og  demokratisk  inklusion  af  helt  nye  borgere  i museumsregi. Sammen med de ovenfor nævnte institutioner deltog i alt syv museer: Vardemuseerne, Museum Vestsjælland, Bornholms Museum, Immigrantmuseet og Museum Lolland-Falster.

Sprog som kommunikation er indlysende, men selvfølgelig ikke en entydig kommunikationsvej. I et samarbejde med sprogskoler over hele Danmark og sprogskolekursister  på  Danskuddannelse 2 og 3 for voksne udlændinge erfarede  vi  museumsarbejdere  nødvendigheden  af  at udvikle  undervisningsformater  i  samarbejde  med  målgrupperne selv og sprogdidaktiske eksperter. Når nyankomne menneskers danske sprogkompetencer er under udvikling,  kræver  det  sprogdidaktisk  viden  og  sensibilitet af museumsformidlerne at facilitere en dialog. Derfor inddrog  vi  de  sprogdidaktiske  konsulenter,  bl.a.  undervisere på danskkurser for udlændinge, fordi de besidder den specifikke viden, som kræves for at forstå områdets særlige problematikker og for at udvikle museumsundervisningen.

Vi  samarbejdede  med  klubber,  civilsamfundsgrupper og  netværk,  fx  Turning  Tables,  Designværkstedet  Igne: Oya og Dansk Flygtningehjælp, som i forvejen var i kontakt med målgruppen. På den vis byggede projektet videre på  allerede  etablerede  trygge  relationer,  som  museerne ikke selv besad. Museer kan opleves som autoritative og ekskluderende  institutioner  for  såvel  nytilkomne  som borgere, alt efter hvilken erfaring man har haft - eller ikke haft - med museale rum. Samarbejdet fik en anden øget relevans for målgruppen, når museet var 'screenet' af et bekendt forum.

CULINN har vist, at museumsoplevelser er noget, der sker i relationer mellem mennesker, hvor man er i dialog og skal forstå hinandens forskellige perspektiver på verden og begrebet kultur. Nye erkendelser og blinde vinkler i egen praksis skal formidles, for at museerne udvikler sig. Det kræver opbakning og prioritering fra museernes ledelse,  og  det  kræver  museumsformidlere  med  interkulturelle kompetencer, motivation for relationsarbejde og projektarbejdets processuelle karakter. Mange museumsformidlere  er  universitetsuddannede,  men  audiovisualitet, rum, sanser og interkulturel forståelse indgår kun i begrænset omfang i undervisningen på universitetet.  Hvis  kommende formidlere ikke også arbejder med disse indsigter, før de rammer museerne, vil det blive sværere at se og formidle udstillinger med andre øjne og på andre måder end dem, man har stiftet bekendtskab med i  undervisningen. Karen Lisa Salamon er ph.d., etnograf og har været følgeforsker på CULINN; i antologien Mellem Innovation &amp; Integration , som udgives i forlængelse af projektet, skriver hun i sin artikel 'Når vi tænker nyt om det vi kender' om, hvordan:

Interkulturelle  'benspænd'  har  en  kreativ  værdi  i formidlingsarbejde:  Vi  bliver  nødt  til  at  udfordre vores egne selvfølgeligheder, og vi må tænke en række faste formater 'forfra', når vi som danske museer vil nå  folk  med  andre  former  for  dannelse,  end  vi  selv har. Det kræver ressourcer, men styrker også museets formålsbevidsthed,  metodiske  palet  og  formidlingsmæssige smidighed. (2020, 45)

Undervejs  er  der  blevet  produceret  fyrre  audiovisuelle dokumentationer til  CULINN's  videoarkiv,  ud  over  den skriftlige dokumentation i form af rapporter, artikler og den afsluttende antologi Mellem Innovation &amp; Integration . Dokumentationerne er tilgængelige på CULINN's hjemmeside. De består af korte film, som viser udviklingen af et  formidlingskoncept  fra  den  undersøgende  startfase, feltarbejdet, de eksplorative didaktiske overvejelser blandt museumsansatte, uddybende interviews med museumsformidlere  og  sprogdidaktiske  eksperter,  relationsskabende  arrangementer  mellem  museer  og  målgrupper,  til  de  mere  resultatorienterede  og  afsluttende undervisningsforløb.  Ud  over  egenproduceret  materiale fra  CULINN har kursister og undervisere også bidraget med egne optagelser fra mobilkameraer.

Med en uddannelse som filmklipper fra Den Danske Filmskole og en magistergrad i etnologi fra Københavns Universitet er jeg trænet i såvel audiovisuel som skriftlig formidling og kan derfor se, hvor væsentligt det er med tværfaglige synteser af denne karakter, der anskueliggør nye formidlingstiltag til specifikke målgrupper. Videofilmene er blevet realiseret dels som læringsmateriale for projektets  egne  museumsansatte,  dels  som  formidling til  andre  interesserede.  De  ville  med  fordel  også  kunne anvendes  af  museologistuderende  og  andre  kulturformidlende fagområder, som i filmisk format kan følge de tidligere  beskrevne  faser  af  projektet.  Filmene  lægger op til diskussion om metoder og praksis inden for visuel dokumentation, vidensproduktion og koblinger til historisk etnografiske film og genstande.

Dokumentationer  af  denne  karakter  ville  med  assistance fra undervisere og museumsdidaktiske eksperter også kunne udvikles og produceres af de studerende selv på forskellige medie- og formidlingsfag. Erfaringer gjort med den type vidensproduktion skærper de studerendes evner  til  at  kunne  arbejde  tværfagligt  og  analytisk  med audiovisuelle greb.

Nogle  af  udfordringerne  har  for  mig  været  (ud  over generelt at være en potentielt intimiderende dokumentarist  i  situationer,  hvor  deltagerne  ikke  nødvendigvis føler  sig  på  sikker  grund)  at  få  film-  og  fototilladelser underskrevet, inden de mange forskellige deltagere forsvandt  fra  de  forskellige  arrangementer.  Det  har  været udfordrende  at  filme  uden  om  mennesker,  der  ikke  vil filmes,  visse  museumsrums  mørke/beskyttende  belysning, mange mennesker samlet på små arealer, at udvikle EMHEDS:

KNAPPEN?

og nærbilleder af genstande,

detaljer, mennesker, rum og

arkitektur

Antiksamlingen →

Classical, Egyptian and relationer med interviewede for at kunne give indholdet ordentlig  dybde,  og  at  have  arbejdstid  nok  til  seriøst  at kunne forholde sig til at skulle redigere 2-3 timers filmet materiale ned til meningsgivende 5-7 min. eller mindre. Selvom jeg er et tilstedeværende, kamerabærende menneske, der står inde for min framing af billeder og situationer, kræves der også en accept fra de filmede af, hvordan jeg fremstiller dem. Det er vigtigt at inddrage audiovisuel dokumentation fra starten af projektet frem for at påklistre den til sidst, når alle teksterne er ved at være skrevet.  Meningsudvekslinger,  betydningsfulde  øjeblikke  og spontane  reaktioner  har  en  anden  resonans  end  pænt opsatte genopførelser eller gruppefotos - to vidt forskellige  genrer  af  billeddokumentation  med  vidt  forskellige funktioner.

Hvis filmdokumentation skal have relevans som videnskab, skal mediet medtænkes fra opstarten af et projekt, det  være  sig  opgaver,  udstillinger,  forskningsprojekter etc.  Selvom  kameraet  ikke  (eller  aldrig)  viser  én  garanteret sandhed, så nuancerer optagelserne projektets indhold og udvider teksternes univers.

## Litteratur

Engholm, Gitte og Signe Bjerre. 2020. Mellem Innovation og Integration. Når museer møder nytilkomne borgere . København: Nationalmuseet.

flLLin

## CULINN-projektet er støttet af Innovationsfonden; se mere på CULINN.dk

Link til antologien Mellem Innovation &amp; Integration : www.culinn.dk/rapporter/

## Fotos &amp; film

Elisabeth Colding Sofie Bervild Nielsen Laura Møller Henriksen Baker Hannan Jimi Espensen Rosa Mikkel Arnfred Tille Sara Lagersted Nielsen Ingelise Øllgaard Sanne S. Hansen Martin Thaulow Arbejdermuseet Nationalmuseet Immigrantmuseet Museum Lolland-Falster Museum Vestsjælland Tingbjerg Bibliotek/Kulturhus

155

PERISKOP  NR. 23  2020